**ELŐTERJESZTÉS**

**A KÉPVISELŐ-TESTÜLET**

**2021. szeptember 6-i rendes ülésére**

**Előterjesztés**

**112/2020.(X.5.) önkormányzati határozat módosítása**

**A napirendet tárgyaló ülés dátuma**: 2021.09.06.

**A napirendet tárgyaló ülés**: Képviselő-testület

**Az előterjesztést készítette**: jegyző

**Előterjesztő:** Polgármester

**A napirendet tárgyaló ülés típusa**: nyílt / zárt

**A napirendet tárgyaló ülés típusa**: rendes / rendkívüli

**A határozat elfogadásához szükséges többség típusát**: egyszerű / minősített

**A szavazás módja**: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

112/2020.(X.5.) Önkormányzati határozat

**2. Jogszabályi hivatkozások**: ---

**3.Költségkihatások és egyéb szükséges feltételeket, illetve megteremtésük javasolt forrásai:** Nincs

**4. Tényállás bemutatása:**

A képviselő-testület 112/2020.(X.5.) önkormányzati határozatával szabályozta a telki sportlétesítmények bérleti díjainak mértékét. A díjkategóriában a Telki SE és a más helyi illetőségű sportegyesületek bérlet esetén szükséges pontosítani, hogy a kedvezményes bérlet lehetősége minden esetben csak a szabad időkeret erejéig terjedhet.

A bérleti díjról szóló határozatban foglaltakban az értelmező, magyarázó rendelkezés pontosítását javaslom.

Telki, 2021. szeptember 3.

Deltai Károly

polgármester

**Telki község Önkormányzat**

**Képviselő-testülete**

**…/2021.(IX…...) Önkormányzati Határozata**

**112/2020.(X.5.) önkormányzati határozat módosítása**

Telki község Képviselő-testülete úgy határoz, hogy a 112/2020.(X.5.) önkormányzati határozatát az alábbiak szerint módosítja:

A képviselő-testület az 1. számú melléklet szerint határozza meg az önkormányzati tulajdonú sportlétesítményekhelyiségeinek bérleti díját.

|  |  |  |  |  |
| --- | --- | --- | --- | --- |
| **TEREM / HELYISÉG MEGNEVEZÉSE** | **Telki SE és más Telki illetékességű sportegyesületek**  **Ft/óra (bérleti szerződéssel)** \*\*\* | **Nem helyi illetőségű sportszervezetek Ft/óra**  **(bérleti szerződéssel)** | **Telki lakosok**  **Ft/óra** | **Külső bérlők**  **Ft/óra** |
| Sportcsarnok teljes (küzdőtér) | 4000 | 8000 | 8000 | 10000 |
| Sportcsarnok fél (küzdőtér) | 2000 | 4000 | 4000 | 5000 |
| Teljes komplexum (sportesemény) | 5000 | egyedi díjszabás\* | egyedi díjszabás\* | egyedi díjszabás\* |
| Teljes komplexum (zenés-táncos rendezvény) | xxxx | xxxx | egyedi díjszabás\* | egyedi díjszabás\* |
| Családi események | xxxx | xxxx | egyedi díjszabás\* | egyedi díjszabás\* |
|  |  |  |  |  |
| **Tornaterem** |  |  |  |  |
| hétköznap 15-23 óráig teljes terem | 4000 | 8000 | 8000 | 10000 |
| hétköznap 15-23 óráig fél terem | 2000 | 4000 | 4000 | 5000 |
| Hétvége teljes terem | 4000 | 8000 | 8000 | egyedi díjszabás\* |
| Hétvége fél terem | 2000 | 4000 | 4000 | egyedi díjszabás\* |
|  |  |  |  |  |
| **Műfüves pálya** |  |  |  |  |
| 15-23 óra között\*\* |  |  |  |  |
| **1 óra** | **2500** |  |  |  |
| **1,5 óra** | **4000** |  |  |  |
| **2 óra** | **5000** |  |  |  |
| A pályát a 18 év alatti helybéliek ingyenesen használhatják a nem bérlettel lefedett időszakban |  |  |  |  |
|  |  |  |  |  |

\*Elbírálás alapján egyedi bérleti díj kerül megállapításra

\*\*Hétköznap 15-23 óra között és a hétvégi bérlés (pálya foglalás) esetén a pálya felújításához hozzájárulás fizetendő, amiből az üzemeltető elvégzi a szükséges karbantartási és fenntartási munkákat, javításokat (világítótestek, hálók, fű felújítása stb.)

\*\*\* A szabad időkeret terhére

A pályák foglalásakor a Telki sportszervezetek, Telki gyermekek és Telki lakosok elsőbbséget élveznek.

**Bérbeadás célja:**

Sport és szabadidős, kulturális és közösségi tevékenységek oktatási időn kívül eső időszakban. A sportintézményeket nem lehet vallási, pártpolitikai célú tevékenységekre igénybe venni.

Telki Önkormányzat ingyenesen biztosítja a teremhasználatot hetente 2x a helyi nyugdíjasok számára, gyógytorna foglalkozásra.

**Bérleti díjak:**

A bérleti díjakat Telki Önkormányzatának Képviselő-testülete határozza meg, - **eltérő szabályozás hiányában** - a bérleti díjak tanévre vonatkoznak szeptember 1-től vannak érvényben.

A bérleti díjak ingyenes sport és szabadidő rendezvények esetében nem érvényesek (belépődíjas rendezvények esetén az üzemeltető egyedi árat állapít meg)

**Rendezvények alkalmával**:

A bérleti díj nem tartalmazza a rendezvény ideje alatt a takarító és vagyonőr személyzetet, valamint az egészségügyi ellátást. Ezek, mint igénybe vehető kiegészítő szolgáltatási elemként jelennek meg, melyre külön tarifa vonatkozik.

Rendezvények idején a bérbe vevő köteles gondoskodni, a rendezvény jellegének megfelelő előírások szerint, az egészségügyi biztosításról (mentő, esetkocsi, egészségügyi személyzet stb.)

**A létesítmény bérlés menete:**

* A rendezvények és az eseti bérlések esetén a bérlési szándékot legkésőbb 15 nappal a bérelni kívánt időpont előtt kell bejelenteni a létesítmény vezetőjének.
* A bérlés megkezdése előtt minden bérlővel bérleti szerződést köt a bérbeadó. A bérlés feltételeit a bérleti szerződés tartalmazza.
* A bérlés akkor tekinthető véglegesnek, mikor a bérleti szerződésben foglaltak teljesülnek.

**Terembérlés: 06-70-674-37-99**

**E-mail: sportkoordinator@telki.hu**

felelős: polgármester, intézményvezető

határidő: azonnal